open-index/open-wikipedia-markdown huggingface dataset:
Lamia fra Athen

**Lamia fra Athen** var en kjent hetære eller kurtisane i antikkens Hellas på 300-tallet f.Kr., og elskerinnen til Demetrios I Poliorketes, konge av Makedonia, sønn av Aleksander den stores general Antigonos.

## Liv og virke
Lamia var datter av en Kleanor. Hun begynte sin karriere som fløytespiller i teateret, noe hun ble kjent for, men som hun siden forlot for å kunne virke som en hetære.

Det er ikke kjent hvordan hun havnet på flåten til Ptolemaios I Soter i sjøslaget ved Kypros i 306 f.Kr., men det var i den anledningen hun falt i hendene på den unge Demetrios Poliorketes. Ptolemaios tapte slaget ved den kypriotiske byen Salamis og Lamia ble fraktet til Demetrios som krigsbytte. Selv om hun allerede var over sin beste alder, fanget hun den unge fyrsten og hennes grep på ham var ubrutt i mange år, og sto imot mange rivaler. Hun viste sin innflytelse, ble det sagt, med sine talenter og intelligens, og disse ble feiret av komedieforfattere foruten også epokens historikere. Mange av de mer eller mindre troverdige anekdotene som ble fortalt om henne har blitt bevart av Plutark og Athenaios.

De utsvevelser og storslåtthet for de drikkegilder som hun arrangerte for Demetrios Poliorketes er meget diskutert. Ved en anledning er hun nedtegnet for å ha benyttet de rikdommer som ble veltet over henne på å bygge en gild portiko for borgerne i Sikyon i nordlige Peloponnes, antagelig på den tiden da denne polis ble i stor grad ombygd av Demetrios. Athenerne, for å smigre Demetrios, reiste et tempel til ære for Lamia under tittelen til Afrodite, og deres eksempel ble fulgt av borgerne i Theben. I henhold til Athenaios hadde hun en datter med Demetrios som het Fila. Plutark nevner henne, men ikke i sin liste over Demetrios' barn.

Diogenes Laertios nevner at Demetrios fra Faleron også bodde sammen med en kvinne ved navn Lamia, og som han karakteriserte som en athener av edel byrd. Denne historien, om den er riktig, er antagelig om en helt annen person.

## Referanser


## Litteratur
* Geyer, Fritz (1924): «Lamia 5» i: *Paulys Realencyclopädie der classischen Altertumswissenschaft (RE)*. Bind XII,1, Stuttgart, s. 546–547.
Pescaria Brava

**Pescaria Brava** er en kommune i delstaten Santa Catarina i sørregionen av Brasil.

## Referanser


## Eksterne lenker
*
Carini

**Carini** (gresk: *Hykkara*; latin: *Hyccara*) er en by og kommune i storbyområdet Palermo på Sicilia, i underkant av 21 km med jernbane vestnordvest for Palermo. Den har en befolkning på 36 823 innbyggere (2011).  Innbyggerne arbeider i hovedsak i landbruket og i industrien. Nabokommunene er Capaci, Cinisi, Giardinello, Monreale, Montelepre, Partinico, Terrasini og Torretta.

## Historie
Ved kysten ligger det ruiner fra oldtidens Hykkara, den eneste kjente innfødte sikanske bosetningen ved kysten i oldtiden, antagelig en fiskelandsby. Den ble erobret av grekere fra Athen i 415 f.Kr. under Peloponneskrigen. Byen fikk deretter en gresktalende befolkning og kultur i antikken, og en av de som er kjent fra å ha blitt født her er den berømte hetæren Lais som ble solgt som slave, men siden slo seg opp i Korint og Athen.

Ved La Grazia har det blitt funnet tidlig kristne katakomber. Hykkara var sete for en biskop, og er det titulært bispedømmet Hyccarum på baksiden av den romersk-katolske kirke. En biskop fra Hykkara var nevnt som deltagende ved andre konsil i Nikea i 787. Byen ble i år 1000 ødelagt av muslimer og deretter gjenoppbygd. Siden tok normannere stedet i besittelse.

## Bilder

Image:CastelloDiCarini.jpg|'Il Castello di Carini'
Image:PiazzaDuomo.jpg| 'Piazza D'Uomo' og 'La Chiesa Madre' 


## Referanser


## Litteratur
* Natoli, Luigi: *La Baronessa di Carini*. Palermo (Tascabili Flaccovio)  ISBN 88-7804-409-1
* Bellafiore, Giuseppe (1963): *La civiltà artistica della Sicilia dalla preistoria ad oggi*. Firenze: Le Monnier, s. 58f.

## Eksterne lenker
* The Carini Exchange, verdslig og kirkelig informasjon
In Amenas

**In Amenas** (; *‘In ’Aminās*) er en *baladiyah* (kommune) i *daïra*en (distriktet) In Amenas i wilayaen (provinsen) Illizi i det østlige Algerie, nær grensen til Libya. Den har et areal på  kvadratkilometer og hadde  innbyggere i 2008.

Navnet *In Amenas* er på tuaregspråk (tamasheq), uttales *‘in ’amanās*, og betyr «fjelltopp».

Området ligger tett inntil grensen mot Libya. Det er ytterst tynt befolket. Mange av innbyggerne er tuareger.

## Økonomi

Algeries største nasjonale internasjonale utviklingsprosjekt for LNG (flytende naturgass) ble innledet her i 2006. Operatører for prosjektet er Sonatrach (det algiske statsoljeselskap), BP og Statoil. Det dreier seg om fire primære gassfelt og deres samle- og bearbeidelsesanlegg i Tiguentourine, som er i kommunens industrielle sone. Statoil signerte lisensavtalene i 2006 og startet virksomhet i landet i 2007.

I 2010 produserte anlegget 9 milliarder kubikkmeter naturgasskondensat som ble utskipet via to sett rørledninger til henholdsvis den algirske og den tunisiske kysten. Den ene kalles *In Amenas-Haoud El Hamra* og den andre *In Amenas-Hassi Messaoud*.

## Inndeling av kommunen
Kommunen In Amenas er inndelt i åtte lokaliteter:
* Centre CIS, Zone industrielle, Zarzaïtine, Edjeleh, Elhadeb, Larache, Saut du Moulflon, Ohanet.

## Samferdsel
In Amenas betjenes av flyplassen Zarzaitine - In Amenas.

## Klima
In Amenas har varmt subtropisk ørkenklima (*BWh*, ifølge Köppens klimaklassifikasjon). Somrene er varme og hete, vintrene har milde dager og kjølige netter med temperaturer som av og til faller under 0 °C.

## Angrep mot gassanlegget

Militante styrker som kalte seg *Katibat Moulathamine* («Den maskerte brigade», en antatt tidligere del av *[[Al Qaida i det islamske Maghreb]]*), angrep gassanlegget i Tiguentourine ca. 45&nbsp;km vest for stedet In Amenas onsdag 16. januar 2013, og i alt 700 ansatte ble tatt som gisler. Aksjonen ble presentert som et mottrekk mot den fem dager tidligere innledede franske militære Opération Serval til støtte for regjeringen i Mali – fordi fransk flyvåpen tillates å overfly Algeries luftrom på vei til Mali.

Det var arbeidere på anlegget av ulike nasjonaliteter – deriblant algerske, amerikanske, britiske, japanske, norske og rumenske ansatte på gassfeltet. Terroristene satte tidlig de algerske og andre muslimske gisler fri, men beholdt mer enn 100 vestlige gisler på selve gassbehandlingsanlegget. Algeries regjering besvarte dette torsdag 17. januar med et massivt, militært angrep på gisseltakerne og basen, med tre kamphelikoptre og spesialsoldater. Etter at gisselaksjonen var avsluttet, ble det 21. januar 2013 offisielt rapportert om 40 drepte gisler.

## Referanser
Sara Rein Hornemann

**Sara Johanne Rein Horneman** (født 16. september 1863 i Rissa, død 28. september 1960 i Oslo) var en norsk maler, mest kjent for barneportretter, interiører og landskapsbilder.

## Familie
Sara Horneman var datter av Augusta Marie Hofgaard og justitiarius Robert Nicolai Horneman, sønn av overrettsassessor og eidsvollsmann Christian Horneman.

## Utdannelse
Sara Horneman utmerket seg tidlig med et kunstnerisk talent, og fikk tidlig undervisning ved Bendiksens kunstskole i Trondheim, hos Christian Krohg, og hun hadde et kort opphold i Paris, før hun ble elev ved Harriet Backers malerskole. Backer skulle gjennom en periodevis undervisning som pågikk over flere år bli en viktig inspirasjonskilde for Horneman. Mellom periodene hos Backer hadde Horneman opphold hos Puvis de Chavannes og Académie Colarossi i Paris og hos Viggo Pedersen i København. I 1896 reiste de to til Østerdalen, for der å male landskap og interiører. I 1906-07 oppholdt Sara Horneman seg i London for å studere miniatyrmaleri.

## Kunstnerisk virke
Sara Horneman utviklet en følsom, naturalistisk stil som hun sjelden avvek fra. Uttrykket er gjennomarbeidet og stabilt, med en frisk koloritt. I voksen alder førte hun en stillferdig og arbeidsom tilværelse.

Sara Horneman deltok første gang ved Høstutstillingen i 1898, og skulle siden stille ut ved tilsvarende anledninger en rekke ganger, siste gang i 1933. Hun hadde dessuten separatutstillinger både i Trondheim og i Drammen.

## Stipender, reiser og utenlandsopphold
* 1896: Finnes legat
* 1899: Finnes legat
* Opphold i Paris 1888 og 1891–93
* København 1893 og 1900
* London 1906–07

## Referanser


## Eksterne lenker
* 
*
Jorunn Hagan

**Jorunn Petrine Hagan** (tidligere *Jorunn Petrine Bergland*; født 14. mai 1946) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Trondhjems Skøiteklub. Hun begynte i Rognan IL før hun gikk over til Trondhjems SK, senere var hun også innom både Ishavsbyen SK og Tromsø SK.

## Personlige rekorder

## Internasjonale mesterskap
EM på skøyter (deltatt 1 gang) 
:* Heerenveen 1970.
::* beste resultat 22.-plass sammenlagt i Heerenveen 1970.

## Referanser


## Eksterne lenker
*
Smaragdgarnityret

**Smaragddiademet** er et diadem som tilhørte Keiserinne Joséphine. Garnityret er i nyklassisistisk stil og ble laget av hoffjuvelér Bapst i Paris på begynnelsen av 1800-tallet.

Diademet gikk i arv til Joséphines svigerdatter Augusta og deretter til hennes datter Amélia av Leuchtenberg, keiserinne av Brasil. Da Keiserinnen døde barnløs i 1873 kom diademet til hennes søster Dronning Josefine av Sverige og Norge. Dronning Sofia av Sverige og Norge testamenterte diademet til Prinsesse Ingeborg. Ingeborg ga diademet i bryllupsgave til sin datter Prinsesse Märtha da hun giftet seg med Kronprins Olav i 1929. Etter Märthas død i 1954 har diademet blitt båret av Prinsesse Astrid fram til Sonja Haraldsen giftet seg med Kronprins Harald i 1968 og har båret diademet som kronprinsesse og senere dronning av Norge.

Ifølge Prinsesse Astrid kom smaragdgarnityret i Kronprinsesse Märthas eie da hun og barna skulle flykte fra Sverige til USA under andre verdenskrig. Smykkene ble sendt med i tilfelle Kronprinsessen skulle få behov for penger i eksil. Det ble imidlertid ikke nødvendig å pantsette smaragdene og de ble således med hjem til Norge etter frigjøringen i 1945.

Diademet inngår i dag i et garnityr, et sett smykker, som foruten diademet består av et halsbånd, øredobber og en brosje. Smykkene er laget av smaragder, diamanter, gull og sølv. Smykkene er Norges monarks private eiendom.

## Referanser
Snorri Guðjónsson

**Snorri Steinn Guðjónsson** (født 17. oktober 1981 i Reykjavík) er en islandsk håndballspiller, som spiller for den danske klubben GOG Svendborg TGI. Guðjónsson er playmaker, og spiller typisk i bakrommet.

Guðjónsson har også over to hundre landskamper for Island, og var med både på sølv-laget fra OL i 2008, og på bronselaget fra EM i 2010. Jakobsson deltok også i OL i 2012.

## Referanser


## Eksterne lenker
*
Arnór Þór Gunnarsson

**Arnór Þór Gunnarsson** (født 23. oktober 1987 i Akureyri) er en islandsk håndballspiller som spiller for den tyske klubben Bergischer HC. Gunnarsson er kantspiller.

Gunnarsson har også spilt over førti landslagskamper for Island.

## Referanser


## Eksterne lenker
* 
* «Arnor Thor Gunnarsson», profil på Bergischer HCs hjemmeside
Universidade Federal da Bahia

**Universidade Federal da Bahia** er et delstatseid universitet i Salvador i den brasilianske delstaten Bahia. 

Det ble opprettet i 1946.

## Se også
* Liste over universiteter og høyere utdanning i Brasil

## Referanser


## Eksterne lenker
*
Ørgenviktunnelen

**Ørgenviktunnelen** er en veitunnel på riksvei 7 i Krødsherad og Ringerike kommuner i Buskerud. Tunnelen har to kjørefelt. Tunnelen har et tversnitt på 80 m2. Ved Krøderen munner tunnelen ut nord for Gigernes (omtrent 150 moh), den andre munningen ligger på knapt 250 meter over havet. Tunnelen har en stigning på omkring 3 %. Den ble påbegynt januar 2012, fikk gjennomslag 17. januar 2013 og åpnet 27. juni 2014. Tunnelen går gjennom åsryggen Haverstingen og Haverstingtunnelen på Bergensbanen krysser over Ørgenviktunnelen inne i berget. Årsdøgntrafikken er på forhånd anslått til 3000 kjøretøy, men med omkring 10&nbsp;000 kjøretøy i døgnet på store utfartshelger om vinteren. Ørgenviktunnelen, Rallerudtunnelen og tilhørende veiansluttning kortet inn riksvei 7 med 21 kilometer.

## Se også
*Rallerudtunnelen
*Nedre Lundesgaard kulvert
*Veitunneler i Norge
*Undersjøiske veitunneler i Norge

## Referanser
Rallerudtunnelen

**Rallerudtunnelen** er en veitunnel på riksvei 7 i Ringerike kommune i Buskerud. Tunnelen har to kjørefelt adskilt av et én meter bredt midtfelt. Den ble påbegynt september 2011, fikk gjennomslag 7. juni 2012 og åpnet 27. juni 2014. Tunnelen og tilhørende veiansluttning korter inn riksvei 7 med 21 kilometer.

## Se også
*Ørgenviktunnelen
*Nedre Lundesgaard kulvert
*Veitunneler i Norge
*Undersjøiske veitunneler i Norge

## Referanser
Ton Koopman

**Ton Koopman** (1944–) er en nederlandsk dirigent, organist og cembalist.

## Liv og virke
Koopman studerte musikkvitenskap i Amsterdam. I 1979 stiftet han *Amsterdam Baroque Orchestra*, i 1992 *Amsterdam Baroque Choir* og med det ensemblet *[[Amsterdam Baroque Orchestra & Choir]]*. Han arbeidet overveiende med barokkmusikk og er en ledende figur innen tidligmusikkbevegelsen. 

Mellom 1994 og 2004 spilte han inn hele Bachs kantateverk. Av medvirkende i dette prosjektet kan nevnes Lisa Larsson, Sibylla Rubens, Barbara Schlick og Caroline Stam (sopran), Michael Chance, Bernhard Landauer, Elisabeth von Magnus, Annette Markert og Andreas Scholl (alt), Paul Agnew og Christoph Prégardien (tenor) og Klaus Mertens (bass). 

I 2005 startet Koopman prosjektet «Dieterich Buxtehude – Opera Omnia», en innspilling av Dieterich Buxtehudes samlede verk. Koopman ble i 2004 valgt til president i *International Dieterich Buxtehude Society*.

Koopman har opptrådt som gjestedirigent ved flere kjente orkestre i Europa, Nord-Amerika og Japan. Fra 2004 har han vært professor i musikkvitenskap ved  Universitetet i Leiden.

## Referanser


## Eksterne lenker
* 
* 
* 
* 
* Biografi  på Ton Koopmans webside
* ''Bach im richtigen Maß'' Omtale av en oppføring av Bachs h-moll-messe
Solberg skole (Bærum)

**Solberg skole** er tilknyttet Avdeling for kompleks epilepsi-SSE, Klinikk for kirurgi og nevrofag, Oslo universitetssykehus. Skolen driftes av Akershus fylkeskommune.

Epilepsisenteret (SSE) mottar pasienter fra hele landet til diagnostikk og tverrfaglig utredning.

Skolen gir tilpasset undervisning til elever innlagt ved Epilepsisenteret, og  foretar en spesialpedagogisk utredning hvis dette er bestilt i henvisningen. Våre elever er i hovedsak innlagt fra 1-3 uker.

## Organisering og innhold av undervisningstilbudet

Skolen gir tilpasset undervisning på alle klassetrinn inkl. videregående skole. 

Undervisningen er organisert i grupper etter alder og spesielle behov. Hver av skolegruppene er bemannet med 1-3 spesialpedagoger og fast eller periodevis assistent. Hver elev har en hovedansvarlig pedagog. Skolen har til enhver tid ca. 30-40 elever.

Skolen har 2 logopeder og 1 spesialpedagog i utrederstillinger.

Når en spesialpedagogisk utredning er bestilt, kan dette inneholde:
* Språk/dysleksi-utredninger
* Funksjonsutredning på førskole-og skolenivå
* Matematikkutredning
* Spesialpedagogisk bruk av IKT

## Eksterne lenker
* 
*  https://web.archive.org/web/20140108211959/http://solberg.akershus-fk.no/
Blue Eyes Crying in the Rain

**«Blue Eyes Crying in the Rain»** er en amerikansk sang, skrevet av låtskriveren Fred Rose. Den ble opprinnelig fremført av Roy Acuff. Sangen ble senere innspilt på plate 9.-12. februar 1975 av Willie Nelson som en del av hans album *[[Red Headed Stranger]]* (1975). Både sangen og albumet kom til å bli ikoniske i countrymusikk-historien og innledet Nelsons suksess som sanger og plateartist (Han hadde til da hovedsakelig vært suksessfull som låtskriver for andre artister).

## Sangens historie
Den ble opprinnelig spilt inn i 1945 av Roy Acuff. Sangen ble senere spilt inn av Hank Williams i 1952 til the Mother's Best Flour Hour. Gene Vincent spilte inn sangen 15. oktober 1958. Den ble senere spilt inn av Willie Nelson som en del av hans konseptalbum, *Red Headed Stranger*, om en predikant på rømmen fra loven etter å ha drept sin hustru.

Nelsons fremførelse, skrev countrymusikkhistoriker Bill Malone, var *«et fint eksempel på ren ryddig countrymusikk, (med) et sparsomt arrangement, som kunne ha kommet rett fra 1940-årene»*. *[[Rolling Stone]]* bemerket at sangen ble levert med hans *«frasering i jazzstil»* og var *«det bankende hjertet til Red Headed Stranger»*.

## Elvis Presley
Presley spilte til slutt inn sangen (etter å ha sunget den privat med venner og familie i årevis mens han akkompagnerte seg selv på piano) i the Jungle Room 7. februar 1976.

## Norsk versjon
Hans Thoresen har skrevet en norsk tekst. Den norske tittelen er «To blå øyne og en venn»

### Innspilling
*Sputnik. Utgitt på CD-albumet *[[Sputnik 11]]* (Busk BCD&nbsp;230) i 2001.

## Listesuksess og arv
Før suksessen til «Blue Eyes Crying in the Rain» hadde Nelson nytt en stor suksess hovedsakelig som låtskriver, med sanger som «Crazy» (Patsy Cline) og «Hello Walls» (Faron Young). Som artist hadde han imidlertid bare ligget på Top 10 på Billboard Hot Country Singles-listen to ganger: Det fant sted i 1962, én gang som soloartist («Touch Me») og igjen som en del av en duett med Shirley Collie («Willingly»). Deretter hadde Nelson nærmet seg Top 20 fra tid til annen,men gikk 13 år uten en Top 10-hit. 

I oktober 1975 ble sangen Nelsons første nummer én-hit som sanger, og ved årets slutt hadde den blitt den tredje største sangen på Billboard Hot Country Singles-listen i 1975. I tillegg fikk sangen beskjeden spilletid på Top 40-radiostasjoner og lå som # 21 på Billboard Hot 100-listen.

I 2004 rangerte Rolling Stone «Blue Eyes Crying in the Rain» som # 302 på sin liste over de 500 største sangene noensinne.

## Listeplasseringer

## Referanser
Amsterdam Baroque Orchestra & Choir

**Amsterdam Baroque Orchestra & Choir** er et nederlandsk ensemble som har spesialisert seg på historisk informerte oppføringer.

Ensemblet ble grunnlag av organist, cembalist og dirigent Ton Koopman i to omganger. *Amsterdam Baroque Orchestra* ble startet i 1979 og *Amsterdam Baroque Choir* i 1992. Ensemblet har holdt konserter blant annet i Concertgebouw i Amsterdam, Barbican Centre  i London,  Wiener Konzerthaus og Lincoln Center i New York. 

Kor og orkester holdt den første felleskonserten ved tidligmusikikkfestivalen i Utrecht (*Festival Oude Muziek*) i 1992 der de uroppførte to verk av Heinrich Ignaz Franz Biber, *Requiem* (15-stemmig) og *Vesperae* (32-stemmig). 

Koopman ledet ensemblet under oppføringer og innspillinger av hele Bachs kantateverk. Av solister i dette prosjektet kan nevnes Lisa Larsson, Sibylla Rubens, Barbara Schlick og Caroline Stam (sopran), Michael Chance, Bernhard Landauer, Elisabeth von Magnus, Annette Markert og Andreas Scholl (alt), Paul Agnew og Christoph Prégardien (tenor) og Klaus Mertens (bass). 

I 2005 startet ensemblet opp med prosjektet «Dieterich Buxtehude – Opera Omnia», en innspilling av Dieterich Buxtehudes samlede verk.

## Referanser


## Eksterne lenker
* 
* 
* ''Amsterdam Baroque Orchestra & Choir'' , Ton Koopmans webside 
* ''Amsterdam Baroque Orchestra & Choir'', classic.com
* ''Amsterdam Baroque Orchestra & Choir'', websiden til Haydn Festspiele Eisenstadt, 2009
* Oppføringer om ''Amsterdam Baroque Orchestra & Choir'', WorldCat
Shing-Tung Yau

**Shing-Tung Yau** (kantonesisk kinesisk skrift: 丘成桐, Yale: *Yau*1 *Sing*4 *Tung*4; pinyin: *Qīu Chéngtóng*; født 4. april 1949 i Shantou i provinsen Guangdong i Kina) er en amerikansk-kinesisk matematiker. Han arbeider innen differensialgeometrien, særlig med Calabi-Yau-rom. I 1982 ble han tildelt Fieldsmedaljen. I 2010 mottok han Wolfprisen.

## Verker i utvalg
* Utgiver sammen Leung *Geometry of special holonomy and related topics*, International Press 2011
* Utgiver sammen Wolpert, Li *Geometry of Riemann surfaces and their moduli spaces*, International Press 2009
* Utgiver sammen Gu *Computational Conformal Geometry*, International Press 2008
* Utgiver sammen Cao *Geometric Flows*, International Press 2008
* *Tsing Hua Lectures on Geometry and Analysis*, International Press 1997
* Utgiver *Differential Geometry inspired by String Theory*, International Press 1999
* Utgiver *Essays on Mirror Manifolds*, International Press 1992
* Utgiver *Mathematical Aspects of String Theory*, World Scientific 1987

## Referanser


## Eksterne lenker
* Shing-Tung Yau hos Harvard University  
* „Shing-Tung Yau: The Emperor of Math“, The New York Times, 17. oktober 2006
* Laudatio til Wolfprisen
1. divisjon fotball for menn 1950–51

**[[1. divisjon fotball for menn]] 1950–51** var det nest øverste nivået i norsk herrefotball denne sesongen. Serien besto av 11 avdelinger fordelt på åtte distrikter. Vinnerne av hvert distrikt kvalifiserte seg for kvalifiseringen til Hovedserien 1951–52.

Grunnet endringer i seriesystemet var det i enkelte avdelinger et stort antall lag som rykket ned.

## Distrikt I

## Distrikt II

### Gruppe A

### Gruppe B

### Playoff om kvalifiseringsplass distrikt II
*  -  0-2
* ***' -  3-0 (sammenlagt 5-0)

==Distrikt III==


==Distrikt IV==


===Gruppe A===


===Gruppe B===



===Playoff om kvalifiseringsplass distrikt IV===
*  -  1-1
* ***' -  2-1 (sammenlagt 3-2)

## Distrikt V

### Gruppe A

### Gruppe B

### Playoff om kvalifiseringsplass distrikt V
*  -  1-0
*  - **** 0-0 (sammenlagt 0-1)

## Distrikt VI

## Distrikt VII

## Distrikt VIII

## Kvalifisering for [[Hovedserien 1951–52]]
### Pulje A
*  -  1-1
*  -  0-0
*  -  1-0
*  -  4-0
*  -  1-1
*  -  3-2

### Pulje B
*  -  2-2
*  -  3-6
*  -  2-2
*  -  0-2
*  -  3-0
*  -  3-0

## Kilder
rsssf.no – tabellene
DS «Jotun»

**DS «Jotun»** var et lasteskip bygget ved Stavanger Støberi & Dok i 1892 med byggenummer 22. Skipet ble overlevert til rederiet Madsen & Jespersen i Stavanger i november samme år. Hadde flere eiere frem til forlis i 1939

## Historie
*1892: november: Levert til  for Madsen & Jespersen, Stavanger. I fruktfart til USA.
*1900 Overtatt av Actie-D/S Jotun (Madsen & Jespersen), Stavanger.
*1902 På reise til Venezuela ble skipet stoppet av bevæpnede revolusjonære. General Valatine Peez, overtok kommandoen av skipet. Ytterligere 250 væpnede opprørere tatt om bord, og kursen  satt mot Bolivar, Venezuela der opprørerne gikk i land. Kaptein O. S. Meling overtok igjen kommandoen. To skip tilhørende regjeringen åpnet ild mot skipet og Kaptein O. S. Meling ble drept.
*1917 Overtatt av The Shipping Controller (H. W. & C. M. Ezard), London, England.
*1919 Overtatt av A/S Jotun (Madsen & Jespersen), Stavanger.
*1930 Solgt til A/S D/S Jotun (Torjer Meling), Stavanger.
*1939: 10. desember:  Havarerte i Goswick Bay, England mens hun var på reise fra Drammen til London med tremasse.

## Kilder
*«Jotun»www.skipshistorie.net
*Erling Jensen: *Stavanger Støberi & Dok* 2008 ISBN 9788292309568

## Eksterne lenker
*
Kottmar (kommune)

**Kottmar** er en enhetskommune i den sørlige delen av Landkreis Görlitz i Direktionsbezirk Dresden i den østlige delen av Sachsen. Kommunen ble opprettet den 1. januar 2013 ved en sammenslåing av tre kommunene Obercunnersdorf, Niedercunnersdorf og Eibau omkring fjellet Kottmar. Hovedsete i kommunen er Eibau, og den er med sine rundt 8000 innbyggere de største landkommunen i landkretsen.

## Referanser


## Eksterne lenker
*
Gudny Ronglan

**Gudny Ronglan** (født 1942) er en norsk politiker (KrF) og sykepleier med bakgrunn fra både praksis- og utdanningsfeltet.

Hun vokste opp på en av Brenne-gårdene i øvre Skogn og ble selv gårdskone på Ronglan, da hun giftet seg med Asbjørn Ronglan.

Hun gikk Norske Kvinners Sanitetsforenings Sykepleieskole i Trondheim og Statens helsesøsterskole i Oslo, og hun ble i 1965 ansatt som helsesøster ved helsestasjonen i Levanger. Hun ble etter hvert ledende helsesøster.

I 1988 ble hun lærer ved Innherred sykepleierhøgskole. I 1994 ble sykepleierhøgskolen en del av Høgskolen i Nord-Trøndelag, der Ronglan ble høgskolelektor og dekan ved avdeling for helsefag i Levanger.

Ronglan var medlem av Levanger kommunestyre fra 1978 til 1986 og fra 1999 til 2007 og medlem av formannskapet fra 1999 til 2007. Fra 1986 til 1991 var hun medlem av helse- og sosialutvalget, i seks år som leder.

Gudny Ronglan var fylkesleder i Nord-Trøndelag Kristelig Folkeparti fra 1998 til 2003.

## Referanser


## Eksterne lenker
*
Halvbroren (TV-serie)

***Halvbroren*** er en norsk dramaserie basert på Lars Saabye Christensens roman ved samme navn. Serien er produsert av Monster Media og ble sendt på NRK1 våren 2013. Den er regissert av Per-Olav Sørensen og Mette Marit Bølstad har skrevet manus basert på boken.

TV-serien er fordelt på 8 episoder à 45 minutter. Serien er blitt solgt til 13 land: De fire andre nordiske landene, samt USA, Irland, Belgia, Nederland, Luxembourg, Kroatia, Serbia, Bosnia-Hercegovina og Makedonia. Serien vant syv priser under Gullruten 2013 i klassene beste dramaserie, beste mannlige skuespiller, beste regi, beste foto, beste kostymer, beste produksjonsdesign og beste lyddesign. Serien vant Silver Bird Price som beste miniserie i Seoul International Drama Awards, den vant også to priser under FIPA-festivalen i Biarritz da for beste mannlige skuespiller (Frank Kjosås) og beste kvinnelige skuespiller (delt mellom Ghita Nørby, Mariann Hole og Marianne Nielsen). I samme festival ble serien "runner up" etter den engelske dramaserien *Utopia*. *Halvbroren* var også nominert til beste Europeiske drama både under Prix Europa i Berlin, og i Festival de la Fiction TV i La Rochelle. Serien mottok velvillige kritikker av norske og internasjonale anmeldere og hadde seertall på over én million seere på NRK.
. TV-serien kostet 67 millioner kroner å lage.

## Medvirkende

## Referanser


## Eksterne lenker
*
Falske krav-loven

**Falske krav-loven** (opprinnelig kalt **False Claims Act**, med kallenavnet **Lincoln Act**) er en føderal lov i USA som setter straff for å fremsette urettmessige krav mot myndighetene i vinnings hensikt.

Loven er kodifisert som 31 U.S.C. §§ 3729–3733 i Code of Laws of the United States of America (forkortet U.S.C.)

## Historie
Loven ble vedtatt av USAs kongress i 1863, og den «var ment som et incentiv til å fremme varsling, for å avsløre svindel mot amerikanske myndigheter ved salg av dårlig krigsmateriell».

## Lovens straffebud
Ifølge loven kan både fysiske personer og juridiske personer (for eksempel aksjeselskaper) pådra seg straffeansvar dersom de i ond tro mottar midler fra eller unnlater å betale inn midler til USAs føderale myndigheter. Skattesvik omhandles ikke i False Claims Act. Loven setter straff for

* å forsettlig fremsette, eller forårsake fremsatt, et falsk krav om betaling eller godkjenning;
* å forsettlig fremstille eller bruke eller forårsake fremstilling eller bruk av falske dokumenter (false record) eller falske vitnesbyrd (statement material ) i forbindelse med et falsk (eller bedragersk) krav;
*sammensvergelse med sikte på å begå et brudd på False Claims Act
* å utferdige falske stadfestelser av (*falsely* *certifying*) typen eller mengden av gjenstander som skal benyttes av føderale myndigheter;
* å utferdige kvittering for mottak av gjenstander uten å ha forvisset seg om at opplysningene på dokumentet stemmer overens med hva som er mottatt;
* å kjøpe med vitende og vilje en gjenstand som er offentlig eiendom fra en offentlig ansatt som ikke har myndighet til å avhende gjenstanden,
*å utferdige eller bruke eller medvirke til at noen utferdiger eller bruker et falskt dokument for å unngå helt eller delvis å måtte betale inn penger eller overlevere gjenstander til føderale myndigheter

Loven ble endret i 1986, 2009 og 2010. Lovendringene i 2009 og 2010 ble forårsaket av at to nye lover som ble vedtatt - henholdsvis Fraud Enforcement and Recovery-loven og Loven om føderal helseomsorg (også kjent som «Obamacare»).  

### Bestemmelser som tillater individers søksmål mot tredjepart på USAs vegne
Loven tillater at individer kan saksøke en tredjepart på USAs vegne, og seinere bli tildelt en andel av et eventuelt beløp som blir inndrevet av USA. Dette kalles *[[qui tam]]*, noe som er en forkortelse for et juridisk uttrykk som stammer fra latin, «han som fører en sak på vegne av vår herre Kongen, såvel som for seg sjøl» (*qui tam pro domino rege quam pro se ipso in hac parte sequitur).

I 2010 skrev media at [[Lance Armstrong]] er blitt saksøkt *qui tam*  av [[Floyd Landis]] for brudd på *False Claims''-loven. I 2013 ble USA med på søksmålet. Hvis USAs føderale rettsvesen dømmer Armstrong til å betale en erstatning til USA, så kan Landis «oppnå en belønning på rundt 15-25 prosent av det utmålte erstatningsbeløpet», skrev media. I 2018 skrev media at Landis skal motta 1.1&nbsp;millioner amerikanske dollar av de 5&nbsp;millionene som USA fikk som følge av det avklarte søksmålet, skrev media i 2018.

## Referanser
MS «Polyrover»

**MS «Polyrover»** var et lasteskip bygget ved Akers mekaniske verksted i Oslo som byggenummer 536. Levert til rederiet Einar Rasmussen i desember 1961. Solgt til Taiwan i 1968.  Hugget i Taiwan i 1982.

## «Polyrover»
*1961: desember: Levert til Kristiansands Tankrederi A/S ved Einar Rasmussen, Kristiansand, som «Polyrover»

## «Tai John»
*1968: Solgt til Taiwan Navigation Co. Ltd.,Taipei, Taiwan. Omdøpt «Tai John»
*1982: 27. februar: Ankom Vancouver i Canada med store skader etter uvær på reise fra Keelung på Taiwan

## «Polyrover»
* 1982: Solgt til Island Sea Marine Corp., Georgetown ved Mr. K. Higgins og omdøpt «Polyrover»
* 1982: 10. juni: Ankom Kaohsiung på Taiwan for opphugging.

## Kilder
*

## Eksterne lenker
*
Marty McFly

**Marty McFly** er den fiktive hovedpersonen i filmtrilogien ''Tilbake til fremtiden''. Han er en 17 år gammel gutt som elsker å skate. I filmene spilles han av Michael J. Fox.

Martys venn og samarbeidspartner er den ukonvensjonelle vitenskapsmannen Dr. Emmet L. Brown, som Marty kaller for «Doc». Kjæresten til Marty McFly heter Jennifer Parker.

I den første filmen oppfinner Doc en tidsmaskin laget av en bil av merket DeLorean. Marty drar tilbake til 1955, da foreldrene hans ble sammen. Dessverre endrer han historien, og får sin mor til å bli forelska i ham selv, istedenfor hans far. Dette må Marty ordne opp i, og sørge for at hans fremtidige mor blir sammen med hans fremtidige far.

## Bakgrunn
Marty er den yngste sønnen i familien McFly. Foreldrene hans er George McFly og Lorraine McFly. Han har to søsken; broren Dave McFly og søsteren Linda McFly.
Qatars herrelandslag i håndball

**Qatars herrelandslag i håndball** er det mannlige landslag i håndball for Qatar. Det representerer landet i internasjonale håndballturneringer. De reguleres av Qatars håndballforbund (). Qatar er et av Asias beste håndballandslag. Forbundet ble etablert i 1968 og har vært medlem av IHF siden 1978. Deres nåværende president er Khalifa Turkey Al Subei.

## Resultater
### [[Verdensmesterskapet i håndball for menn|VM]]
* 2003: 16.-plass
* 2005: 21.-plass
* 2007: 23.-plass
* 2013: 20.-plass
* 2015: 
* 2017: 8.-plass
* 2019: 13.-plass
* 2021: 8.-plass
* 2023: 22.-plass
* 2025: 21.-plass

### [[Asiamesterskapet i håndball for menn|Asiamesterskapet i håndball]]
*1983: 6.-plass
*1987: 6.-plass
*1989: 6.-plass
*1991: 4.-plass
*1993: 7.-plass
*2002: 
*2004: 
*2006: 
*2008: 5.-plass
*2010: 5.-plass
*2012: 
*2014: 
*2016: 
*2018: 

### [[Håndball under Asialekene|Asialekene]]
* 1998: 7.-plass
* 2002: 
* 2006: 
* 2010: 5.-plass
* 2014: 
* 2018: 

## Lag
### VM 2013
Følgende ble uttatt til VM 2013.

Trener: Borut Maček

## Kjente spillere
*Ahmed Al-Saad
*Badi Abdulla 
*Borhan Al-Turki 
*Nasser Al-Saad

## Referanser


## Eksterne lenker
* qatarhandball.qa {arabisk}
* Profil på ''National Handball Teams.com''  {engelsk}
* Qatars håndboldforbund på IHF's hjemmeside {engelsk}
Xtremeidfjord

**Xtremeidfjord** er et skirenn i ekstremklassen der deltakerne krysser Hardangervidda.

Begivenheten er inspirert av Roald Amundsens dramatiske skitur over Hardangervidda i 1896, og ble første gang arrangert i 2011. Rennet starter på Haukeliseter og avsluttes i Sysendalen. Løperne beveger seg da gjennom fylkene Telemark, Buskerud og Hordaland. 

## Referanser


## Eksterne lenker
*
Janne Bogstrand

**Janne Bogstrand** (født 1972) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Idrettsforeningen Fram.

## Internasjonale mesterskap
Junior-VM på skøyter deltatt i ett VM ved en konkurranse.
:* Obihiro 1990 i sammenlagt.
::* Beste resultat 22.-plass sammenlagt i Obihiro 1990.

## Personlige rekorder

## Referanser




## Eksterne lenker
* 
*  Profil på ISUs offisielle nettsider.
Sonatrach

**Sonatrach** (arabisk: سوناطراك , *Sūnātrāk*, forkortet fra fransk: *Société Nationale pour la Recherche, la Production, le Transport, la Transformation, et la Commercialisation des Hydrocarbures s.p.a.*) er et stateid algirsk olje- og gass-selskap. Det er med en omsetning på 67,63 milliarder USA-dollar Afrikas klart største selskap. Det ble grunnlagt 31. desember 1963 ved statlig dekret.

## Referanser


## Eksterne lenker
*
MT «Polykarp» (1935)

**MS «Polykarp»** var et tankskip bygget ved Odense Staalskipsverft A/S Lindø, Odense, Danmark som byggenummer 55. Levert til rederiet Sigval Bergesen i mai 1935. Solgt til Einar Rasmussen i 1949.  Hugget i Norge i 1963

## «President de Vogue»
*1935: mai: Levert til Skibs A/S Snefonn ved Sig. Bergesen d.y. & Co., Stavanger, som «President De Vogue»
*1940–1945: Seilte for Nortraship i konvoitrafikk hele krigen

## «Bergesund»
*1949: Omdøpt «Bergesund»

## «Polykarp»
*1949: november: Solgt til Kristiansands Tankrederi A/S ved Einar Rasmussen. Kristiansand. Omdøpt «Polykarp»
*1955: ny motor: Burmeister & Wain   BHK 4770   Fart:13,5  knop
*1963: Solgt til opphugging i Norge

## Eksterne lenker
* 
* «President de Vogue» www.warsailors.com
* Polykarp www.sjohistorie.no
Apa Nahroous martyrium

***Apa Nahroous martyrium*** er en koptisk kristen tekst som trolig er skrevet en gang mellom år 650–750, og tilhører en gruppe hagiografiske tekster som tilhører Julius av Akfahs' syklus. Som i så mange andre koptiske tekster skildres kristendomsforfølgelse, og typisk nok er handlingen lagt til keiser Diokletians regjeringstid (284–305), og til keiserens hoff i Antiokia.

Hovedpersonen Nahroou har lest martyrhistorier, og oppsøker keiserens hoff for selv å lide samme skjebne. Nahroou blir hjulpet av erkeengelen Mikael både på sin mirakuløse reise til Antiokia og under de brutale forhørene. Nahroou dør flere ganger, men blir hver gang vekket til live av engelen.

Teksten er bare bevart i fragmenter, men et sammendrag av handlingen er også kjent fra en sammenstilling av helgenvitaer. Teksten er oversatt til norsk i antologien *[[Koptiske skrifter]]*, 2012. Den ble valgt ut til antologien dels fordi den er representativ for de koptiske martyrskildringene og dels fordi et av de i alt 11 kjente manuskriptfragmentene til fortellingen befinner seg i Kulturhistorisk museum, Oslo.

## Referanser
Waiwen chubanshe

**Waiwen chubanshe** (kinesisk: 外文出版社, pinyin: *Wàiwén chūbǎnshè*, *Forlaget for fremmedspråklig litteratur*) i Beijing tilhører Fremdsprachenamt Chinas. Det beskjeftiger seg med utgivelse av kinesisk litteratur til andre språk og med lære- og ordbøker.

Forlaget ble grunnlagt i november 1949, med det sovjetiske *Forlaget for fremmedspråklig litteratur* (Moskva) som forbilde. 

Forlaget hadde tidlig som tyngdeopunkt å oversette kommunistiske politiske tekster av Mao Zedong og andre politikere, Man oversatte også kinesisk skjønnlitteratur. Forlaget hadde en rekke dyktige oversettere i sin tjeneste, som Ruth Weiß, Fritz Jensen, Ernst Schwarz, Käthe Zhao, Harry Thürk,  Friedemann Berger, Ernst Zorer, Denise Ly-Lebreton, Gladys Yang, Sidney Shapiro og Betty Chandler.

Forlaget *Nt Verden* (*Xīn shìjiè chūbǎnshè* 新世界出版社) er datterselskap av *Waiwen chubanshe*. I 1986 tilkom dessuten datterforlagene *Sinolingua* (*Huáyǔ jiàoxué chūbǎnshè* 华语教学出版社) for lærebøker i kinesisk, og *Dolphin Books* (*Hǎitún chūbǎnshè* 海豚出版社) for barnelitteratur.

## Eksterne lenker
*  
* Ny Verden (hjemmeside)
* Sinolingua
* Foreign Languages Press (China Internet Information Centre)
* Foreign Languages Press Celebrates 50th Anniversary (China Internet Information Centre)
Anne Løvåsen

**Anne Løvåsen** (født 21. januar 1967) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Oslo Idrettslag. Hun var først medlem av klubbene Skedsmo IL og deretter Strømmen IF.

## Personlige rekorder

## Referanser




## Eksterne lenker
*
Saudi-Arabias herrelandslag i håndball

**Saudi-Arabias herrelandslag i håndball** er det mannlige landslag i håndball for Saudi-Arabia. Det representerer landet i internasjonale håndballturneringer. Laget deltok ved Håndball-VM 2009.

## Resultater
### [[Asiamesterskapet i håndball for menn|Asiamesterskapet i håndball]]

## Eksterne lenker
*
Trygve Goa

**Trygve Sterner Goa ** (1925–2013) var en norsk billedkunstner, grafiker, tegnelærer og intendant ved Haugesund Billedgalleri. Han er kjent både som kunstner og for å ha bygd opp Haugesund Billedgalleri.

Goa vokste opp som yngst i en søskenflokk på tre. Han studerte jus i Oslo fra 1945 til 1948 og fulgte også forelesninger i kunsthistorie. I Oslo var han en del av kunstnermiljøet, sammen med blant andre Gunnar S. Gundersen, Ludvig Eikaas og Tor Hoff.

På femtitallet vendte Goa tilbake til Haugesund. Han var gift med Marit Gjermundsen. I Haugesund ble han en aktiv skikkelse i Haugesunds Kunstforening og var styreleder i kunstforeningen fra 1968 til 1971.

Som kunstner var Goa selvlært. Han debuterte på Vestlandsutstillingen i 1952, med linosnittet «Flyktninger». I debutarbeidet var han påvirket av tyske ekspresjonister, samt den danske kunstneren Palle Nielsen. Han deltok deretter på Vestlandsutstillingen nesten hvert år til 1996. Han hadde flere separatutstillinger i Haugesund, Stavanger og Oslo.

Kunstkritiker Trond Borgen har karakterisert Goa på følgende måte: 

Goa laget relativt få arbeid og er innkjøpt av Nasjonalgalleriet og Tama Art Museum i Tokyo, og også til Ystads Konstmuseum i Sverige, Stavanger kunstmuseum, Historisk museum i Bergen og Haugesund Billedgalleri. I 1997 fikk han arbeidsstipend fra *Bildende Kunstneres Hjelpefond*.

Haugesund Billedgalleri ble opprettet som museum og kommunal institusjon i 1973. I nesten tjue år var Goa leder av museet, fra 1973 til 1992. Goa fikk Haugesund kommunes ærespris i 2004, «De fykende måker».

## Separatutstillinger
Et utvalg av separatutstillinger:

* 1984: Galleri Norske Grafikere, Oslo
* 1986: Galleri Entree, Skudeneshavn
* 1986: Galleri BFKR og Rogaland Kunstnersenter, Stavanger
* 1988: Ystad Konstmuseum, Sverige
* 1989: Bergen Kunstforening
* 1991: Spontanfestivalen, Haugesund 
* 1994: Oslo Kunstforening
* 1995: Karmøy Kunstforening 
* 1995: Galleri F 15, Moss
* 2005: Haugesund Billedgalleri.  Jubileumsutstilling i forbindelse med kunstnerens 80-årsdag.

## Referanser




## Eksterne lenker
* Haugesund Billedgalleri *Jesus dør på korset*. Linosnitt av Trygve Goa. Besøkt 17. januar 2013.
Giæverryggen

**Giæverryggen** er en bred, snødekt fjellrygg, beliggende nordvest for Borgmassivet på vestsiden av Schyttbreen i Dronning Maud Land. Fjellryggen er om lag 130 kilometer lang og strekker seg i nord-sør-retning. I vest og sør stikker det opp enkelte nunataker. 

Kart over området, basert på flyfotografier og bakkeundersøkelser gjennomført av den norsk-svensk-britiske Maudheimekspedisjonen til Antarktis i 1949–1952, ble utarbeidet av Norsk Polarinstitutt i 1961. Fjellryggen er oppkalt etter lederen for Maudheimekspedisjonen, John Giæver.

## Referanser
Amatl

**Amatl** (på nahuatl) eller **amate** (på spansk og engelsk) er et papirliknende materiale som indianere i det førkolumbiske Meso-Amerika framstilte fra barken på flere typer fikentrær (som *[[ficus cotinifolia]]* og *[[ficus padifolia]]*). Papiret var oftest bundet sammen til ett fortløpende ark som ble foldet som belgen på et trekkspill til enkeltsider med lik bredde. På den måten kunne en lage kodekser eller bøker som kunne skrives og dekoreres på begge sider. 

Kort tid etter den spanske erobringa av Mellomamerika, ble alle kodekser som ble funnet, beordret brent eller ødelagt av nidkjære katolske prester, mest kjent er biskop Diego de Landa. Bare tre eksemplarer av kodekser fra mayakulturen, som er den eneste mesoamerikanske sivilisasjonen med et fullt utviklet skriftspråk, skal ha blitt bevart i fullstendig skikk fram til i dag. Disse kalles *[[Madrid]]-, [[Dresden]]-* og *[[Paris]]-kodeksene* etter stedene hvor de oppbevares nå. I tillegg finnes noen få sider som har blitt bevart fra en fjerde: *[[Grolier]]-kodeksen*.


File:AmatePaperCutOutMAPDF.JPG|Papirklipp av amatl-papir utstilt på museet for folkekunst i Mexico by
File:CeremonialBarkTunicNaBolom.JPG|Seremonikjortel av hamret amatl-bark laget av lacandón, et mayafolk i jungelen i den mexicanske delstaten Chiapas.

## Se også
* Papyrus, gammelegyptisk «papir»

## Referanser
Ungarns herrelandslag i håndball

**Ungarns herrelandslag i håndball** er det nasjonale landslaget i håndball for Ungarn, og kontrolleres av landets håndballforbund, Magyar Kézilabda-szövetség. Lagets hittil største prestasjon kom ved VM i 1986 i Sveits, hvor laget vant sølvmedaljer. Det er dessuten blitt fire 4.plasser i OL-sammenheng.

## Resultater
* **[[Verdensmesterskapet i håndball for menn|VM]]**
::Sølv: **1** – 1986

## Kjente spillere
* Nenad Puljezevic
* László Nagy
* Nándor Fazekas
* Gyula Gál
* László Marosi
* József Éles
* Dániel Buday
* Carlos Pérez

## Eksterne lenker
*
Kelly & Walsh

**Kelly & Walsh** var et større forlag med hovedsete i Shanghai som publiserte bøker på engelsk. Det ble grunnlagt i 1876 i Shanghai. Det var mest aktivt fra 1880-årene til 1930-årene, og publiserte også bøker i andre byer: Hongkong, Singapore, Tokyo og Yokohama. Etter at Japan angrep Kina flyttet det til Hongkong, og ble til slutt oppkjøpt av Swindon Book Co. Ltd. 

Navnet Kelly & Walsh benytes nå av en liten kjede bokhandlere i Hongkong.

## Noen publikasjoner
* Ernest J. Eitel: *Buddhism: Its Historical, Theoretical and Popular Aspects In Three Lectures*, 1873.
* Herbert A. Giles: *A Glossary of Reference on Subjects Connected with the Far East*, 1878.
* Wei Yuan: *Chinese Account of the Opium War*, 1888.
* Walter De Havilland: *The ABC of Go: The national war game of Japan*, 1910.
* Reginald D'Auxion de Ruffe: *Is China Mad?*, 1928.
* William Charles White: *Tombs of Old Lo-Yang, A Record of the Construction and Contents of a group of Royal Tombs at Chin-t'sun, Honan, probably dating 550 B.C.*, 1934.
* J.N. McHugh: *A Handbook of Spoken "Bazaar" Malay*, 1953.
* T.C. Lai: *Magic Mountains: the Art of Yu Chengyao*, 1987.

## Referanser


## Eksterne lenker
* Swindon Book Co. Ltd website
* Kelly & Walsh publications
Truls Tunmo

**Truls Tunmo** (født 21. juli 1962) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Arbeidernes Skøyteklubb som senere ble Ask Skøyteklubb. Han avsluttet med å ta en sesong i hver av de andre store Oslo-klubbene, først i Oslo Idrettslag og deretter Oslo Skøiteklub.

## Personlige rekorder

## Referanser




## Eksterne lenker
* 
*  Truls Tunmo på Jakub Majerski's Speedskating database (Adelskalender distanser og sammenlagt)
Wacław Sierpiński

**Wacław Franciszek Sierpiński** (født 14. mars 1882 i Warszawa, død 21. oktober 1969) var en polsk matematiker. Han er kjent for sitt enestående bidrag til mengdelære (forskning på utvalgsaksiomet og continuum-hypotesen), tallteori, funksjonsteori og topologi. Han ga ut over 700 papirer og 50 bøker. 

Tre kjente fraktaler er oppkalt etter ham: Sierpiński-trekanten, Sierpiński-teppet og Sierpinski-kurven, dessuten Sierpiński-tall og det tilknyttede Sierpiński-problemet.

## Referanser
Kári Kristján Kristjánsson

**Kári Kristján Kristjánsson** (født 28. oktober 1984 i Vestmannaeyjar) er en islandsk håndballspiller, som spiller for den tyske klubben HSG Wetzlar, samt for det islandske landslaget.

Kristjánssons første større turnering for Island ble VM i 2011. Han deltok også for Island i OL i 2012.

## Spillestatistikk fra Bundesligaen

## Referanser


## Eksterne lenker
* 
* «Kari Kristjan Kristjansson» , profil på HSG Wetzlars hjemmeside
Morten N. Pedersen

**Morten Nygaard Pedersen** (født 1975) er en norsk illustratør, animatør og barnebokforfatter.

Han har skrevet og illustrert bøkene om Bo, utgitt på Bonnier Carlsen i Sverige. I samarbeid med forfatter Pål H. Christiansen har han også utviklet bøkene om Mons og Mona for Opplysningskontoret for frukt og grønt.

## Animasjonsprosjekter
* *H.C. Andersens Skæve Skygge*, Dansk Tegnefilm Produktion
* *Hundhotellet*, Pennfilm Studio AB
* *Cirkeline, Ost og Kærlighed*, Dansk Tegnefilm Produktion
* *[[Karlsson på taket]]*, Filmkameratene AS, Oslo
* *Drengen der ville gøre det umulige*, Dansk Tegnefilm Produktion
* *Myggan* (TV-serie) Splinter Arts, Stockholm
## Bibliografi
* *Bo går till biblioteket* (2004)
* *Bo går till affären* (2004)
* *Bo går till dagis* (2006)
* *Bo sitter fast* (2007)
* *Bo hos doktorn* (2008)
* *Bo tvättar bilen* (2008)
* *Bo dammsuger* (2009)
* *Bo blir över* (2010)
* *Bo firar födelsedag* (2010)
* *Bo blir mörkrädd* (2011)
* *Bo firar jul* (2011)
* *Bo åker på semester* (2012)
* *Min kirkebok 4* (2011)
* *Min kirkebok 6* (2012)
* *Mons og Mona handler mat* (sammen med Pål H. Christiansen), Opplysningskontoret for frukt og grønt 2010
* *Mons og Mona lager suppe* (sammen med Pål H. Christiansen), Opplysningskontoret for frukt og grønt 2010
* *Mons og Mona på godtejakt* (sammen med Pål H. Christiansen), Opplysningskontoret for frukt og grønt 2010
* *Mons og Mona smaker* (sammen med Pål H. Christiansen), Opplysningskontoret for frukt og grønt 2013
## Referanser


## Eksterne lenker
*
Rolf Bull-Hansen

**Rolf Bull-Hansen** (født 29. februar 1888 på Norderhov, Ringerike, død 8. oktober 1970 i Oslo) var en norsk skolemann som reformerte tegnefaget.

Etter oppveksten i Leikanger (Sogn) og examen artium 1905 ved Bergen katedralskole tok han i 1908 lærereksamen i Kristiania. Han var tegnelærer ved samme skole og elev ved Statens Håndverks- og Kunstindustriskole under Oluf Wold-Torne 1912–14 og ble selv lærer der et par år fra 1916, da han også fikk fast jobb som lærer ved folkeskolen i Oslo fram til 1938, da han meldte overgang til den nystartede Statens sløyd- og tegnelærerskole (fra 1965 kalt Statens lærerskole i forming Notodden) og var der frem til 1953, fra 1948 som rektor.

I 1931 stiftet han Norsk Tegne- og Håndarbeidslærerforbund, som senere skiftet navn til Kunst og design i skolen.

Han og flere av de øvrige lærerne ved Statens sløyd- og tegnelærerskole ble i 1942 arrestert og sendt til Finnmark på grunn av manglende samarbeid, skolen ble nedlagt året efter og gjenåpnet efter kriget. Sønnen Kjell Bull-Hansen (1923–45) var MILORG-medlem og ble drept i Drammen 24. mars 1945.

Både i tegnefaget og sløydfaget fikk han gjennomført nye måter å drive opplæring på, der skaperglede, spontanitet og instinkt for skjønnhet, var viktigere enn teknikk og metode, som heller kunne læres etterpå.

Han tilhørte slekten Bull; foreldrene var Fredrik (Fritz) Bull-Hansen (1852–1923), prest i Leikanger 1897–1923 og Caroline (Ninni) Steenbuch (1862–1939) fra Sem ved Tønsberg.

## Verv og utmerkelser
* Tegneplan for folkeskolen i Kristiania, komiteformann 1924
* Normalplan i tegning for by- og landsfolkeskolen, komiteformann 1935
* Kyrkje- og undervisningsdepartementet, tegnekonsulent 1930–59
* Norsk Tegne- og Håndarbeidslærerforbund, en av stifterne i 1938 og første formann frem til 1938 (da han flyttet til Sløydskolen)
* Notodden kommunale folkeopplysningsråd, formann 1946–48
* St. Olavs Orden, ridder i første klasse, 1948.

## Utgivelser
* 
* 
* 

## Referanser